శాన్ అంటోనియో
1887 లో మొదటి రైలుమార్గం శాన్ అంటోనియో చేరుకున్న తరువాత నగరం చాలాకాలం సరిహద్దు నగరంగా మిగిలి పోలేదు. నగరంలోకి అమెరికన్ ప్రధాన ప్రజా వాహిని రావడం మొదలైంది. 20 వ శతాబ్ద ప్రారంభంలో డౌన్ టౌన్ వీధులు అనేక చారిత్రక భవనాలను ధ్వంసం చేస్తూ కార్లు మరియు ఆధునిక వాహనాల రాక పోకలకు తగిన వసతి కల్పిస్తూ వెడల్పు చేయబడ్డాయి.
నైరుతి అమెరికన్ అనేక పురపాలక సంఘాల మాదిరి శాన్ అంటోనియో క్రమమైన జనసంఖ్య అభివృద్ధిని చవిచూసింది. 35 సంవత్సరాల కాలంలో నగర జనసంఖ్య రెండింతలు అయింది. 1970 లో 6,50,000 మాత్రమే ఉన్న జనసంఖ్య 2005నాటికి 1.2 మిలియన్లు ఉంటుందని అంచనా. క్రమమైన జసంఖ్య అభివృద్ధి మరియు భూమిని కలుపుతూ పోవడం (గణనీయంగా అభివృద్ధి చేయబడిన నగర వైశాల్యం)1990 అధికారిక గణాంకాలు శాన్ అంటోనియో నగరంలో జనసంఖ్యలో హిస్పానికన్లు 55.6%, నల్లవారు 7% మరియు హిస్పానికన్లు కాని శ్వేత జాతీయులు 36.2% ఉన్నట్లు సూచిస్తుంది.
శాన్ అంటోనియో తన పక్కన ఉన్న నగరం రాష్ట్ర రాజధాని అయిన ఆస్టిన్ నైరుతి దిశగా 75 మైళ్ళ దూరంలో ఉంది. ఈ నగరం హ్యూస్టన్ నగరానికి 190 మైళ్ళ దూరంలో అలాగే డల్లాస్ నగరానికి దక్షిణంగా 250 మైళ్ళ దూరంలో ఉంది. 2000 నాటికి సంయుక్త రాష్ట్రాల గణాంకాలు అనుసరించి నగర వైశాల్యం 412.07 చదరపు మైళ్ళు (1,067.3 చదరపు కిలోమీటర్లు) ఉంటుందని అంచనా. ఇందులో 407.56 చదరపు మైళ్ళు (1,055.6 చదరపు కిలోమీటర్లు ) (98.9%) భూప్రాంతం మరియు 4.51చదరపు మైళ్ళు (11.7 చదరపు కిలోమీటర్లు ) (1.1%) జలప్రాంతం. నగరం ఏటవాలు భూములలో ఉపస్థితమై ఉంది. శాన్ అంటోనియో నగరం సముద్ర మట్టానికి 772 అడుగుల ఎత్తులో ఉంది.
స్వీడన్
4,49,964 చ.కి.మీ (1,73,732 చ.మై)వైశాల్యంతో స్వీడన్ ప్రపంచంలో 55 వ అతిపెద్ద దేశంగా ఉంది. ఐరోపాలో 4 వ అతిపెద్ద దేశంగా ఉంది. ఉత్తర ఐరోపాలో అతిపెద్దదిగా ఉంది. స్వీడన్లో అత్యల్ప ఎత్తున క్రిస్టియన్‌స్టాడ్ సమీపంలోని హమ్మర్జోన్ సరస్సు సముద్ర మట్టానికి -2.41 మీ (-7.91 అడుగులు) ఉంది. సముద్ర మట్టానికి 2,111 మీ (6,926 అడుగులు) ఎత్తులో ఉన్న కబ్నెకైస్ దేశంలో అత్యధిక ఎత్తైన ప్రాంతంగా ఉంది.
స్వీడన్ సంస్కృతి, భౌగోళిక స్థితి మరియు చరిత్ర ఆధారంగా 25 రాష్ట్రాలు లేదా భూభాగాలను విభజితమై ఉంది. ఈ ప్రాంతాలు రాజకీయ లేదా పరిపాలనా ప్రయోజనం కానప్పటికీ వారు ప్రజల స్వీయ గుర్తింపులో ముఖ్యమైన పాత్ర పోషిస్తారు. ప్రావిన్సులు సాధారణంగా మూడు పెద్ద భూభాగాలలో భాగాలుగా ఉత్తర నోర్లాండ్, సెంట్రల్ సొవెలాండ్ మరియు దక్షిణ గోటాలాండ్లలో కలిసిపోతాయి. తక్కువ జనాభా ఉన్న నార్లాండ్ దేశం భూభాగంలో దాదాపు 60% ఉంది. స్వీడన్‌లో అతి పెద్ద రక్షిత ప్రాంతాలలో " విండెల్జలెన్ నేచర్ రిజర్వ్ " ఉంది. మొత్తం 5,62,772 హెక్టార్లు (సుమారు 5,628 చ.కి.మీ)వైశాల్యంతో ఐరోపాలో అత్యత విశాలమైన అభయారణ్యంగా గుర్తించబడుతుంది.